Vermoorde skoolmeisies: Tienerseuns weer in die hof | Maroela Media
Twee 16-jarige seuns wat in Februarie glo twee skoolmeisies van Johannesburg in 'n vermeende sataniese ritueel vermoor het, gaan na verwagting Vrydag weer in die Protea-landdroshof verskyn.
Tydens die twee se vorige verskyning in April is die hofsaak uitgestel sodat een van die seuns vir sielkundige waarneming gestuur kon word. Die hof sal 'n voorlopige ondersoek hou, kragtens die Kinderwet, vir die ander seun. Dié ondersoek sal bepaal of die seuns verhoor gaan word. Albei seuns is reeds vir dwelmtoetse gestuur.
Die seuns, wie se name nie bekend gemaak mag word nie omdat hulle minderjarig is, word in 'n plek van veilige bewaring aangehou.